钦定古今图书集成/明伦汇编/闺媛典/第307卷 > 皇清四十 > 王填妻许氏
## 钦定古今图书集成/明伦汇编/闺媛典/第307卷 > 皇清四十 > 王填妻许氏

按《金谿县志》：“许氏，明经王填妻。赋性贞敏，读《列女传》，尝语母曰：‘妇道固当如是’。父素嘉其志。及笄归，王纺绩佐读，略无怨言。己卯，填登贤书，家稍裕。许性仁慈，好周恤贫乏，自处淡如也。未几世乱，王遇害山中，许怀刃求报不获，以头触夫棺，血流被体，绝而复苏者再。以子幼，勉自存活。越岁土兵愈炽，许偕姑避难。姑” 以老病不能行，氏昼伏林莽，夜负姑而逃。事平，饬身训子，终身不御酒肉。孝廉文翰铭其墓。